“สุเชษฐ์” มอง SET บวกต่อ! แนะเก็บ 5 หุ้นเก็งกำไร-กลุ่มท่องเที่ยว
“สุเชษฐ์ สุขแท้” มอง SET มีโอกาสขึ้นไปทดสอบระดับแนวต้าน 1,621 จุด ลุ้นตัวแปรสำคัญช่วยหนุนเป็นกลุ่มท่องเที่ยว พร้อมแนะเก็งกำไรวันนี้ ได้แก่ SCGP-SNNP-CPN-OR-SAT
“สุเชษฐ์” มอง SET ปรับตัวขึ้นแนะดักเก็บ 5 หุ้นน่าเก็งกำไร
28 มี.ค. 2566

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ (28 มี.ค.66) ว่าแนวโน้มตลาดหุ้นไทยมีโอกาสขึ้นไปทดสอบแนวต้านที่ระดับ 1,621จุด หลังประเด็นความกังวลเรื่องของวิกฤตธนาคารสหรัฐและยุโรปเริ่มคลี่คลายไปในทิศทางที่ดีขึ้น ภายหลังจากธนาคารในประเทศเยอรมันและธนาคารกลางในสหรัฐมีการเข้ามาป้องกันสถาบันการเงินภายในมากขึ้น
ขณะที่ตัวหุ้นน่าจะเป็นตัวแปรสำคัญและเป็นปัจจัยหนุนให้ดัชนีมีการปรับตัวขึ้นไปสู่ระดับดังกล่าวได้นั้นในกลุ่มอุตสาหกรรมบริการ ได้แก่ บริษัท ท่าอากาศยานไทย จำกัด (มหาชน) หรือ AOT, บริษัท เอเชีย เอวิเอชั่น จำกัด (มหาชน) หรือ AAV, บริษัท การบินกรุงเทพ จำกัด (มหาชน) หรือ BA, บริษัท เอส โฮเทล แอนด์ รีสอร์ท จำกัด (มหาชน) หรือ SHR, บริษัท ดิ เอราวัณ กรุ๊ป จำกัด (มหาชน) หรือ ERW, บริษัท โรงแรมเซ็นทรัลพลาซา จำกัด (มหาชน) หรือ CENTEL, บริษัท วีรันดา รีสอร์ท จำกัด (มหาชน) หรือ VRANDA และ บริษัท สยามแม็คโคร จำกัด (มหาชน) หรือ MAKRO ถัดมาในกลุ่มอุตสาหกรรมหมวดอาหาร คือ บริษัท อาฟเตอร์ ยู จำกัด (มหาชน) หรือ AU
อย่างไรก็ตามสำหรับกลยุทธ์การลงทุนวันนี้แนะนำ ได้แก่ บริษัท เอสซีจี แพคเกจจิ้ง จำกัด (มหาชน) หรือ SCGP แนะหาจังหวะเข้าซื้อเมื่ออ่อนตัวบริเวณแนวรับ 45 บาท (แนะเล่นรีบาวด์), บริษัท ศรีนานาพร มาร์เก็ตติ้ง จำกัด (มหาชน) หรือ SNNP ให้ราคาเป้าหมาย 27 บาท, บริษัท เซ็นทรัลพัฒนา จำกัด (มหาชน) หรือ CPN ให้กรอบแนวต้าน 71 บาท หากผ่านไปได้มีโอกาสทดสอบแนวต้านถัดไป 75 บาท
นอกจากนี้ยังมี บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT ให้แนวต้านที่ระดับ 21 บาท         